2. ลักษณะการประกอบธุรกิจ

2.1 ความเป็นมา

บริษัท อุตสาหกรรมปิโตรเคมีกัลไทย จำกัด (มหาชน) หรือ "ทีพีไอ" จดทะเบียนเป็นนิติบุคคลเมื่อปี พ.ศ. 2521 โดยกลุ่มเลี่ยวไพรัตน์ นำโดยคุณประชัย เลี่ยวไพรัตน์ บริษัทได้จดทะเบียนแปรสภาพเป็นบริษัทมหาชน เมื่อวันที่ 10 ตุลาคม 2537 และจดทะเบียนในตลาดหลักทรัพย์แห่งประเทศไทย เมื่อวันที่ 17 มีนาคม 2538 บริษัทเริ่มผลิตเม็ดพลาสติกเพื่อจำหน่ายในปี 2525 และได้ขยายสายการผลิตผลิตภัณฑ์เม็ดพลาสติกชนิดต่างๆเพิ่มขึ้น ด้วยการกู้ยืมเงินจากสถาบันการเงินทั้งในประเทศและต่างประเทศ เพื่อนำมาขยายโรงงานและสร้างสาธารณูปโภคพื้นฐานสำหรับอุตสาหกรรมปิโตรเคมีครบวงจร ปัจจุบันบริษัทและบริษัทในเครือทีพีไอเป็นผู้ประกอบการอุตสาหกรรมปิโตรเคมีครบวงจรแห่งแรกของภูมิภาคเอเชียตะวันออกเฉียงใต้ โดยมีโรงงานอยู่ที่จังหวัดระยอง ซึ่งเป็นนิคมอุตสาหกรรมภายใต้การจัดการของบริษัท พร้อมสาธารณูปโภคที่สนับสนุนการดำเนินอุตสาหกรรมปิโตรเคมีครบวงจร เช่น ท่าเรือน้ำลึก คลังน้ำมัน โรงไฟฟ้า 

หลังวิกฤตเศรษฐกิจของประเทศและการประกาศเปลี่ยนแปลงระบบอัตราแลกเปลี่ยนเงินตราต่างประเทศในเดือนกรกฏาคม 2540 ส่งผลกระทบต่อฐานะการเงินของบริษัทอย่างรุนแรง มูลค่าหนี้สินของบริษัทเพิ่มสูงขึ้นอย่างมาก เนื่องจากบริษัทมีหนี้เงินกู้ในสกุลเงินต่างประเทศอยู่จำนวนมาก และเป็นผลให้บริษัทต้องประกาศหยุดพักชำระหนี้ในเดือนสิงหาคม 2540 

เพื่อให้การฟื้นฟูกิจการอยู่ภายใต้การดูแลของศาลล้มละลายกลาง ตัวแทนเจ้าหนี้ทางการเงินจำนวน 5 รายได้ยื่นคำร้องเพื่อขอฟื้นฟูกิจการต่อศาลล้มละลายกลาง เมื่อวันที่ 17 มกราคม 2543 ต่อมาศาลล้มละลายกลางได้มีคำสั่งให้ฟื้นฟูกิจการตามหมวดที่ 3/1 ของพระราชบัญญัติล้มละลายเมื่อวันที่ 15 มีนาคม 2543 และศาลมีคำสั่งแต่งตั้ง บริษัท เอ็ฟเฟ็คทีฟ แพลนเนอร์ส จำกัด เป็นผู้ทำแผนฟื้นฟูกิจการของบริษัทเมื่อวันที่ 20 เมษายน 2543 และบริษัทย่อย 7 แห่ง เมื่อวันที่ 25 กันยายน 2543

ศาลล้มละลายกลางได้แต่งตั้งบริษัท เอ็ฟเฟ็คทีฟ แพลนเนอร์ส จำกัด เป็นผู้บริหารแผนฟื้นฟูกิจการของบริษัท และบริษัทย่อย 6 แห่งในวันที่ 15 ธันวาคม 2543 ได้แก่ บริษัท ไทยเอบีเอส จำกัด บริษัท น้ำมันทีพีไอ จำกัด บริษัท ทีพีไอ อะโรเมติกส์ จำกัด (มหาชน) บริษัท อุตสาหกรรมโพลียูรีเทนไทย จำกัด บริษัท ผลิตไฟฟ้า ทีพีไอ จำกัด และบริษัท ทีพีไอ โพลีออล จำกัด 

ยกเว้นแผนฟื้นฟูกิจการของบริษัทย่อยแห่งหนึ่ง คือ บริษัท ระยองแท้งค์ เทอร์มินัล จำกัด ที่ประชุมเจ้าหนี้มีมติไม่ยอมรับแผนที่จัดทำโดยบริษัท เอ็ฟเฟ็คทีฟ แพลนเนอร์ส จำกัด ซึ่งต่อมาที่ประชุมเจ้าหนี้ได้มีมติแต่งตั้งบริษัท เชอร์ชิลไพรซ์ แพลนเนอร์ จำกัด เป็นผู้ทำแผนฟื้นฟูกิจการของบริษัทดังกล่าว ดังนั้น อำนาจหน้าที่ในการจัดการกิจการ ทรัพย์สิน และสิทธิตามกฎหมาย ยกเว้นสิทธิที่จะได้รับเงินปันผล ตกแก่ผู้บริหารแผน ตามพระราชบัญญัติล้มละลาย

  เมื่อดำเนินการฟื้นฟูกิจการไประยะหนึ่ง ปรากฏว่าเกิดความขัดแย้งรุนแรงระหว่างฝ่ายเจ้าหนี้
  รวมทั้งผู้บริหารแผนซึ่งเจ้าหนี้เป็นผู้เสนอแต่งตั้ง และฝ่ายลูกหนี้ รวมทั้งพนักงานของบริษัท
  ซึ่งส่งผลกระทบต่อความสำเร็จของแผนฟื้นฟูกิจการ ดังนั้น ในวันที่ 21 เมษายน 2546
  ศาลล้มละลายกลางจึงได้มีคำสั่งให้บริษัท เอ็ฟเฟ็คทีฟ แพลนเนอร์ส จำกัด
  พ้นจากการเป็นผู้บริหารแผน
  และได้มีคำสั่งให้ลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราว

  อย่างไรก็ตาม ความขัดแย้งระหว่างฝ่ายเจ้าหนี้ และลูกหนี้ ยังไม่สามารถยุติได้
  และมีแนวโน้มที่จะทวีความรุนแรงขึ้นอย่างต่อเนื่อง
  จนอาจส่งผลให้การฟื้นฟูกิจการของทีพีไอล้มเหลว
  ซึ่งจะส่งผลเสียหายต่อเนื่องไปยังเศรษฐกิจโดยรวมของประเทศได้ ดังนั้น ในวันที่ 11 กรกฎาคม
  2546 ศาลล้มละลายกลางจึงได้มีคำสั่งแต่งตั้งกระทรวงการคลังโดยมีพลเอกมงคล อัมพรพิสิฏฐ์
  นายพละ สุขเวช นายปกรณ์ มาลากุล ณ อยุธยา ดร.ทนง พิทยะ และนายอารีย์ วงศ์อารยะ
  เป็นผู้แทนกระทรวงการคลัง เป็นผู้บริหารแผนคนใหม่
  มีสิทธิและหน้าที่ตามกฎหมายและแผนฟื้นฟูกิจการ
  อำนาจหน้าที่ของผู้บริหารแผนคนใหม่และผู้บริหารแผนชั่วคราวเริ่มและสิ้นสุดในวันที่ศาลมีคำสั่งดังกล่าว
  และต่อมาศาลล้มละลายกลางมีคำสั่งแต่งตั้งกระทรวงคลังเป็นผู้บริหารแผนของบริษัทย่อย 6 แห่ง
  เมื่อวันที่ 28 กรกฎาคม 2546

ผู้บริหารแผน โดยผู้แทนกระทรวงการคลังเข้ารับหน้าที่อย่างเป็นทางการเมื่อวันที่ 16 กรกฎาคม
2546 โดยมีภารกิจสำคัญ 2 ประการ คือ การบริหารกิจการของบริษัท
และการปรับปรุงแก้ไขแผนฟื้นฟูกิจการให้เสร็จสิ้นโดยเร็ว ทั้งนี้
การดำเนินการเพื่อบรรลุภารกิจดังกล่าว
ผู้บริหารแผนดำเนินการโดยยึดถือนโยบายที่ได้รับมอบจากรัฐบาล 4 ประการ คือ

1)  บริษัทจะต้องดำเนินต่อไปอย่างมั่นคง

2)  พนักงานบริษัททั้ง 8,000 คน ต้องไม่ตกงาน

3)  เจ้าหนี้ต้องได้รับเงินคืน

4)  ลูกหนี้ต้องได้รับความเป็นธรรม

    ภายหลังจากการเข้ารับหน้าที่อย่างเป็นทางการ
    คณะผู้บริหารแผนได้รับความร่วมมือร่วมใจจากพนักงานทีพีไออย่างดียิ่ง
    จนสามารถบรรลุภารกิจที่ได้รับมอบตามนโยบายของรัฐบาล

การเปลี่ยนแปลงที่สำคัญตั้งแต่บริษัทฯ เข้าสู่กระบวนการฟื้นฟูกิจการ

  ปี 2543

  มีนาคม 2543
  ศาลล้มละลายกลางมีคำสั่งให้บริษัทเข้าสู่กระบวนการฟื้นฟูกิจการตามคำร้องของเจ้าหนี้ เมื่อวันที่
  15 มีนาคม 2543 และแต่งตั้งผู้บริหารเดิมเป็นผู้บริหารชั่วคราว

  เมษายน 2543 ศาลล้มละลายกลางมีคำสั่งแต่งตั้งบริษัท เอ็ฟเฟ็คทีฟ แพลนเนอร์ส จำกัด
  เป็นผู้ทำแผนเมื่อวันที่ 20 เมษายน 2543 ตามมติของที่ประชุมเจ้าหนี้

  กันยายน 2543 บริษัท เอ็ฟเฟ็คทีฟ แพลนเนอร์ส จำกัด ได้รับแต่งตั้งเป็นผู้ทำแผนบริษัทย่อย 7
  แห่ง เมื่อวันที่ 25 กันยายน 2543

  ธันวาคม 2543 ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท และบริษัทย่อย
  6 แห่ง และแต่งตั้งบริษัท เอ็ฟเฟ็คทีฟ แพลนเนอร์ส จำกัด เป็นผู้บริหารแผน เมื่อวันที่ 15
  ธันวาคม 2543 สำหรับบริษัทย่อยแห่งหนึ่ง คือ บริษัท ระยองแท้งค์ เทอร์มินัล จำกัด
  ศาลล้มละลายกลางมีคำสั่งยกเลิกแผนฟื้นฟูกิจการซึ่งจัดทำโดยบริษัท เอ็ฟเฟ็คทีฟ แพลนเนอร์ส
  จำกัด เมื่อวันที่ 6 ธันวาคม 2543
  เนื่องจากที่ประชุมเจ้าหนี้มีมติไม่ยอมรับแผนฟื้นฟูกิจการดังกล่าว

  ปี 2544

มกราคม 2544 ศาลล้มละลายกลางมีคำสั่งแต่งตั้งบริษัท เชอร์ชิลล์ ไพรซ์ แพลนเนอร์ จำกัด
เป็นผู้ทำแผนของบริษัท ระยองแท้งค์ เทอร์มินัล จำกัด เมื่อวันที่ 16 มกราคม 2544
และเห็นชอบด้วยแผนฟื้นฟูกิจการเมื่อวันที่ 23 สิงหาคม 2544

กุมภาพันธ์ 2544 ศาลล้มละลายกลางมีคำสั่งให้ลดทุนจดทะเบียนของบริษัทจาก 21,700 ล้านบาท
เหลือ 19,500 ล้านบาท โดยการตัดหุ้นจดทะเบียนที่ยังไม่ได้จำหน่ายออก 220 ล้านหุ้น
และให้เพิ่มทุนจดทะเบียนจาก 19,500 ล้านบาท เป็น 81,000 ล้านบาท
โดยการออกหุ้นสามัญใหม่จำนวน 6,150 ล้านหุ้น มูลค่าหุ้นละ 10 บาท

พฤษภาคม 2544 แปลงหนี้ดอกเบี้ยและค่าธรรมเนียมค้างจ่ายสำหรับปี 2541 - 2543
เป็นหุ้นสามัญจำนวน 5,898,911,211 หุ้น เป็นหุ้นที่ออกใหม่ให้แก่เจ้าหนี้ เพื่อเป็นการชำระหนี้
มีผลให้เจ้าหนี้เข้าถือหุ้นในบริษัทร้อยละ 75

มิถุนายน 2544 ปรับโครงสร้างองค์กร โดยแต่งตั้งทีมงานผู้บริหารระดับสูง คือ เดือนมิถุนายน
2544 แต่งตั้ง ดร.ทองฉัตร หงศ์ลดารมภ์ ในตำแหน่งผู้จัดการใหญ่ เดือนสิงหาคม 2544
แต่งตั้งคุณสมิทธิ์ เทียมประเสริฐ ในตำแหน่งรองผู้จัดการใหญ่บริหารสายงานปฏิบัติการ
และต่อมาเมื่อเดือนกุมภาพันธ์ 2545 แต่งตั้งคุณพิชา ดำรงค์พิวัฒน์
ในตำแหน่งรองผู้จัดการใหญ่สายงานการเงิน

สิงหาคม 2544 ขายหนี้ของบริษัท ทีพีไอ โพลีน จำกัด (มหาชน) จำนวน 2,446 ล้านบาท ให้กับ
Ube Industries Limited ในราคา 1,179 ล้านบาท

ตุลาคม 2544 ได้รับอนุมัติเงินทุนหมุนเวียนจำนวน 79.67 ล้านเหรียญสหรัฐ
จากคณะกรรมการเจ้าหนี้ เพื่อเพิ่มกำลังการผลิตของบริษัท

พฤศจิกายน 2544 ขายเงินลงทุนในบริษัท ยางสังเคราะห์ไทย จำกัด ซึ่งบริษัทถือหุ้นร้อยละ 29.10
ให้กับ Ube Industries Limited เป็นเงิน 184 ล้านบาท

ปี 2545

เมษายน 2545 ผู้บริหารแผนได้ยื่นคำร้องขอแก้ไขแผนฟื้นฟูกิจการต่อศาลล้มละลายกลางจำนวน 2
คำร้อง ตามรายละเอียดในหัวข้อ 2.2.4 การขอแก้ไขแผนฟื้นฟูกิจการ

  มิถุนายน 2545 ขายเงินลงทุนในบริษัท ไทยคาโปรแลคตัม จำกัด (มหาชน) ที่บริษัทถืออยู่จำนวน
  51.4 ล้านหุ้นให้แก่บริษัท Ube Industries Limited เป็นจำนวน 51.39 ล้านบาท

ศาลฎีกาพิพากษายกฟ้องคำอุทธรณ์ของผู้บริหารเดิม
เกี่ยวกับการยื่นคัดค้านต่อคำสั่งศาลล้มละลายกลางที่เห็นชอบด้วยแผนฟื้นฟูกิจการของบริษัท เมื่อวันที่
10 มิถุนายน 2545 และของบริษัทย่อย 6 แห่ง เมื่อวันที่ 9 กันยายน 2545

  สิงหาคม 2545 เจ้าพนักงานพิทักษ์ทรัพย์ได้ยื่นคำร้องต่อศาลล้มละลายกลาง เพื่อถอดถอนบริษัท
  เอ็ฟเฟ็คทีฟ แพลนเนอร์ส จำกัด ให้พ้นจากการเป็นผู้บริหารแผนของบริษัท

  ปี 2546

มกราคม 2546 เจ้าหนี้ที่เข้าร่วมแผนปรับโครงสร้างหนี้ทางการเงินมีสัดส่วนร้อยละ 92.08
มีมติเห็นชอบให้แก้ไขแผนฟื้นฟูกิจการตามคำร้องขอทั้งสองฉบับของผู้บริหารแผน ลงวันที่ 9 เมษายน
2545 โดยไม่มีเจ้าหนี้รายใดออกเสียงคัดค้าน

  กุมภาพันธ์ 2546 เจ้าหนี้ตามแผนปรับโครงสร้างหนี้ทางการเงินของบริษัท
  และบริษัทย่อยหกแห่งมีมติเห็นชอบในการประชุมเจ้าหนี้ที่จัดโดยเจ้าพนักงานพิทักษ์ทรัพย์ในการแก้ไขข้อกำหนดและเงื่อนไขแผนฟื้นฟู
  กิจการ 2 ประการ ดังนี้

1)  ยกเลิกเงื่อนไขที่กำหนดในแผนว่า เจ้าหนี้รายใดรายหนึ่งสามารถคัดค้านการแก้ไขแผนได้
    ซึ่งส่งผลให้การลงมติแก้ไขสาระสำคัญของแผนจะต้องได้รับเสียงสนับสนุนอย่างน้อยร้อยละ 75
    ของมูลหนี้โดยรวมของบริษัท และบริษัทย่อยทั้งหกแห่งที่เข้าแผนการปรับโครงสร้างหนี้

2)  ให้มีการเลื่อนกำหนดระยะเวลาการจำหน่ายทรัพย์สินที่ไม่ใช่สินทรัพย์หลักมูลค่า 200
    ล้านเหรียญสหรัฐ จากเดิมวันที่ 31 ธันวาคม 2544 เป็นวันที่ 31 มีนาคม 2546
    หรือหลังจากนั้น ตามความเห็นชอบของเจ้าหนี้ที่เข้าร่วมแผนปรับโครงสร้างหนี้
    โดยต้องได้รับการสนับสนุนมากกว่าร้อยละ 50 ของเจ้าหนี้ที่เข้าร่วมแผนปรับโครงสร้างหนี้

เมษายน 2546 ศาลล้มละลายกลางได้มีคำสั่งเมื่อวันที่ 21 เมษายน 2546 ให้บริษัท เอ็ฟเฟ็คทีฟ
แพลนเนอร์ส จำกัด พ้นจากตำแหน่งผู้บริหารแผนของบริษัท
และให้ตั้งลูกหนี้และเจ้าพนักงานพิทักษ์ทรัพย์เป็นผู้บริหารแผนชั่วคราวของบริษัท
อุตสาหกรรมปิโตรเคมีกัลไทย จำกัด (มหาชน)

พฤษภาคม 2546 เมื่อวันที่ 13 พฤษภาคม 2546
ศาลล้มละลายกลางมีคำสั่งอนุญาตให้ผู้บริหารแผนของบริษัทย่อย 6
แห่งลาออกจากตำแหน่งผู้บริหารแผน ตามคำร้องขออนุญาตลาออกจากการเป็นผู้บริหารแผน
และให้ตั้งบริษัท อุตสาหกรรมปิโตรเคมีกัลไทย จำกัด (มหาชน)
และเจ้าพนักงานพิทักษ์ทรัพย์เป็นผู้บริหารแผนชั่วคราวของบริษัทย่อย 6 แห่งดังกล่าว

เมื่อวันที่ 21 พฤษภาคม 2546
ศาลล้มละลายกลางมีคำสั่งเห็นชอบด้วยข้อเสนอขอแก้ไขแผนของผู้บริหารแผน ฉบับที่ 1
เรื่องการแก้ไขการออกเสียงลงคะแนนของเจ้าหนี้ที่เข้าร่วมแผนฟื้นฟูกิจการ
แต่ศาลไม่เห็นชอบด้วยข้อเสนอขอแก้ไขแผนของผู้บริหารแผน ฉบับที่ 2
เรื่องการแก้ไขเปลี่ยนแปลงกำหนดการชำระหนี้เกี่ยวกับการขายทรัพย์สินที่ไม่ใช่สินทรัพย์หลัก

กรกฎาคม 2546 ที่ประชุมเจ้าหนี้ได้ลงมติพิเศษเมื่อวันที่ 7 กรกฎาคม 2546
ยอมรับกระทรวงการคลังเป็นผู้บริหารแผน
และศาลล้มละลายกลางได้มีคำสั่งแต่งตั้งกระทรวงการคลังเป็นผู้บริหารแผนตามมติที่ประชุมเจ้าหนี้เมื่อวันที่
11 กรกฎาคม 2546 โดยให้กระทรวงการคลัง
หรือคณะบุคคลซึ่งเป็นตัวแทนของกระทรวงการคลังมีสิทธิและหน้าที่ตามกฎหมาย และแผนฟื้นฟูกิจการ

เจ้าพนักงานพิทักษ์ทรัพย์ได้สอบถามกระทรวงการคลัง
เพื่อขอหนังสือยินยอมการเป็นผู้บริหารแผนของบริษัทย่อย 6 แห่ง
ซึ่งกระทรวงการคลังยินยอมรับเป็นผู้บริหารแผนเมื่อวันที่ 21 กรกฎาคม 2546

ที่ประชุมเจ้าหนี้ได้ลงมติพิเศษเมื่อวันที่ 23 กรกฎาคม 2546
ยอมรับกระทรวงการคลังเป็นผู้บริหารแผนของบริษัทย่อย 6 แห่ง
และต่อมาศาลล้มละล้ายกลางได้มีคำสั่งแต่งตั้งกระทรวงคลังเป็นผู้บริหารแผนของบริษัทย่อย 6 แห่ง
เมื่อวันที่ 28 กรกฎาคม 2546

ธันวาคม 2546 บริษัท และบริษัทย่อยได้รับการอนุมัติวงเงินสินเชื่อเงินทุนหมุนเวียนใหม่รวมทั้งสิ้น
120 ล้านเหรียญสหรัฐ จากสถาบันการเงินดังต่อไปนี้

  1. ธนาคารเพื่อการส่งออกและนำเข้าแห่งประเทศไทย จำนวน 40 ล้านเหรียญสหรัฐ

  2. ธนาคารกรุงไทย จำกัด (มหาชน) จำนวน 40 ล้านเหรียญสหรัฐ

  3. ธนาคารกรุงเทพ จำกัด (มหาชน) จำนวน 40 ล้านเหรียญสหรัฐ

ปี 2547

กันยายน 2547 บริษัท และบริษัทย่อยได้รับการอนุมัติวงเงินสินเชื่อเงินทุนหมุนเวียนเพิ่มขึ้นอีกจำนวน
40 ล้านเหรียญสหรัฐ จากสถาบันการเงินดังต่อไปนี้

1. ธนาคารเพื่อการส่งออกและนำเข้าแห่งประเทศไทย จำนวน 20 ล้านเหรียญสหรัฐ

  2. ธนาคารกรุงไทย จำกัด (มหาชน) จำนวน 20 ล้านเหรียญสหรัฐ

ตุลาคม 2547 นายอารีย์ วงศ์อารยะ ได้ลาออกจากการเป็นผู้บริหารแผนของบริษัท และบริษัทย่อย
6 แห่ง เมื่อวันที่ 4 ตุลาคม 2547

  ผู้บริหารแผนของบริษัท ระยองแท้งค์ เทอร์มินัล จำกัด (บริษัท เชอร์ชิลล์ไพรซ์ แพลนเนอร์
  จำกัด) ได้ยื่นคำร้องต่อเจ้าพนักงานพิทักษ์ทรัพย์ขอแก้ไขแผนฟื้นฟูกิจการ เมื่อวันที่ 13 ตุลาคม
  2547 โดยสาระสำคัญของประเด็นที่ขอแก้ไข คือ การเปลี่ยนแปลงสัดส่วนผู้ถือหุ้น
  ซึ่งจะส่งผลให้ทีพีไอไม่ใช่ผู้ถือหุ้นรายใหญ่อีกต่อไป และจะเป็นอุปสรรคต่อการดำเนินกิจการ
  และการฟื้นฟูกิจการทั้งของบริษัท ระยองแท้งค์ เทอร์มินัล จำกัด และทีพีไอในฐานะผู้ถือหุ้น
  และเจ้าหนี้ ดังนั้น ทีพีไอจึงยื่นคัดค้านข้อเสนอแก้ไขแผนดังกล่าว

พฤศจิกายน 2547 ศาลล้มละลายกลางได้มีคำสั่งเมื่อวันที่ 10 พฤศจิกายน 2547
เห็นชอบด้วยกับข้อเสนอแก้ไขแผนฟื้นฟูกิจการของบริษัท และบริษัทย่อย 6 แห่ง
เว้นแต่เรื่องการเปลี่ยนแปลงด้านการบริหาร และการปลดภาระค้ำประกัน

  ที่ประชุมเจ้าหนี้ของบริษัท ระยองแท้งค์ เทอร์มินัล
  มีมติยอมรับข้อเสนอแก้ไขแผนฟื้นฟูกิจการของบริษัท ระยองแท้งค์ เทอร์มินัล จำกัด เมื่อวันที่ 24
  พฤศจิกายน 2547

  บริษัทบอกเลิกสัญญาเช่าที่ดินกับ บริษัท ระยองแท้งค์ เทอร์มินัล จำกัด โดยให้มีผลตั้งแต่วันที่ 1
  มกราคม 2548 เป็นต้นไป
  และเนื่องจากผลของการบอกเลิกสัญญาดังกล่าวทำให้สัญญาบริการจัดการถังเก็บน้ำมันถูกยกเลิกเช่นเดียวกัน

ปี 2548

มกราคม 2548 กระทรวงการคลังได้ลงนามในบันทึกความเข้าใจ (MOU)
ในหลักการและเงื่อนไขการเข้าร่วมลงทุนในบริษัทตามแผนฟื้นฟูกิจการ กับบริษัท ปตท. จำกัด
(มหาชน), กองทุนบำเหน็จบำนาญข้าราชการ (กบข.), และธนาคารออมสิน

มีนาคม 2548 ดร.ทนง พิทยะ ได้ลาออกจากการเป็นผู้บริหารแผนของบริษัท และบริษัทย่อย 6 แห่ง
เมื่อวันที่ 10 มีนาคม 2548

ดำเนินการลดทุนและเพิ่มทุนตามแผนฟื้นฟูกิจการ โดยเมื่อวันที่ 31 มี.ค. 48
ลดทุนจดทะเบียนของบริษัทฯ จากเดิม 81,000,000,000 บาท เป็น 78,489,112,110 บาท
แบ่งเป็น 7,848,911,211 หุ้น มูลค่าหุ้นละ 10 บาท

เมษายน 2548 จดทะเบียนลดมูลค่าหุ้นจากเดิมหุ้นละ 10 บาท เป็น 1 บาท เมื่อวันที่ 1 เม.ย.
2548 และนำไปล้างขาดทุนสะสม

เพิ่มทุนจดทะเบียนจำนวน 11,651,088,789 หุ้น มูลค่าหุ้นละ 1 บาท
ทำให้ทุนจดทะเบียนของบริษัทจากเดิม 7,848,911,211 หุ้น เป็น 19,500,000,000 หุ้น
มูลค่าหุ้นละ 1 บาท เมื่อวันที่ 4 เม.ย. 48

มิถุนายน 2548 บริษัทโดยคณะผู้บริหารแผน และผู้รักษาหลักทรัพย์ในฐานะผู้ขาย และผู้ซื้อ ซึ่งได้แก่
กลุ่มผู้ร่วมลงทุนหลัก ผู้ซื้อเพื่อกระจายหุ้นให้แก่ผู้ถือหุ้นเดิม
และผู้ซื้อเพื่อกระจายหุ้นให้แก่เจ้าหนี้ได้มีการลงนามในสัญญาซื้อขายหุ้นบริษัท
อุตสาหกรรมปิโตรเคมีกัลไทย จำกัด (มหาชน) เมื่อวันที่ 1 มิ.ย. 2548

  ศาลล้มละลายกลางได้มีคำสั่งเมื่อวันที่ 13 มิ.ย.2548 อนุญาตให้ ดร.วีรพงษ์ รามางกูร และ

  นายอารีย์ วงศ์อารยะ
  บุคคลซึ่งได้รับแต่งตั้งจากกระทรวงการคลังให้ทำหน้าที่ผู้บริหารแผนเพิ่มเติม

กรกฏาคม 2548 เพิ่มทุนจดทะเบียนของบริษัทฯ อีก 975,000,000 หุ้น มูลค่าหุ้นละ 1 บาท
ทำให้ทุนจดทะเบียนของบริษัทเพิ่มขึ้นจาก 19,500,000,000 หุ้น เป็น 20,475,000,000 หุ้น
มูลค่าหุ้นละ 1 บาท เมื่อวันที่ 7 ก.ค. 48 เพื่อรองรับโครงการออกหลักทรัพย์แก่พนักงาน (ESOP)

ตุลาคม 2548 บริษัท และบริษัทย่อยได้รับการอนุมัติวงเงินสินเชื่อเงินทุนหมุนเวียนเพิ่มขึ้นอีกจำนวน
80 ล้านเหรียญสหรัฐ จากสถาบันการเงินดังต่อไปนี้

1.  ธนาคารกรุงไทย จำกัด (มหาชน) จำนวน 50 ล้านเหรียญสหรัฐ

2.  ธนาคารสแตนดาร์ด ชาร์เตอร์ด (ไทย) จำกัด (มหาชน) จำนวน 30 ล้านเหรียญสหรัฐ

พฤศจิกายน 2548 ศาลล้มละลายได้มีคำสั่งลงวันที่ 2 พฤศจิกายน 2548
เห็นชอบกับคำร้องของผู้บริหารแผนในเรื่องการขอขยายกำหนดระยะเวลาการดำเนินการตามแผนฟื้นฟูกิจการไปจนถึงวันที่
30 มิถุนายน 2549 และคำร้องขอแก้ไขข้อบังคับของบริษัทฯ

  บริษัทฯ ได้ขายหุ้น TPIPL ทั้งหมด จำนวน 249,007,294 หุ้น ให้กับเจ้าหนี้ ตามการใช้สิทธิ
  Right of First Refusal ของเจ้าหนี้ และบริษัทได้ดำเนินการโอนหุ้น TPIPL
  ให้กับเจ้าหนี้เป็นที่เรียบร้อยแล้ว เป็นผลให้บริษัทชำระหนี้เสร็จสิ้นเป็นจำนวนเท่ากับ 250
  ล้านเหรียญสหรัฐฯ

  เมื่อวันที่ 17 พ.ย. 2548 เวลา 12.00น.
  บริษัทประกาศปิดสมุดทะเบียนพักการโอนหุ้นเพื่อกำหนดรายชื่อผู้ถือหุ้นที่มีสิทธิในการจองซื้อหุ้นกับผู้ซื้อหุ้นเพื่อกระจายหุ้นให้แก่ผู้ถือหุ้นเดิม

ธันวาคม 2548 ผู้ซื้อตามสัญญาซื้อขายหุ้น อันได้แก่ กลุ่มผู้ร่วมลงทุนหลัก
ผู้ซื้อเพื่อกระจายหุ้นให้แก่ผู้ถือหุ้นเดิม และผู้ซื้อเพื่อกระจายหุ้นให้แก่เจ้าหนี้ ได้ชำระเงินค่าหุ้น
เมื่อวันที่ 13 ธันวาคม 2548 และบริษัทได้ดำเนินการจดทะเบียนเพิ่มทุนชำระแล้ว
โดยปัจจุบันบริษัทมีทุนชำระแล้วจำนวน 19,500 ล้านบาท (หุ้นสามัญ 19,500 ล้านหุ้น)

15 ธ.ค. 2548 ตลาดหลักทรัพย์ฯ รับหุ้นเพิ่มทุนเป็นหลักทรัพย์จดทะเบียนเพิ่มเติม

26 ธ.ค. 2548
บริษัทดำเนินการยื่นขออนุญาตเสนอขายหลักทรัพย์ให้แก่พนักงานต่อสำนักงานคณะกรรมการกำกับหลักทรัพย์
และตลาดหลักทรัพย์

29 ธ.ค. 2548 บริษัทนำเงินที่ได้รับจากการขายส่วนทุนตามแผนทั้งจำนวนมาชำระคืนหนี้
เป็นผลให้บริษัทมีภาระหนี้ที่ลดลงจำนวนมาก

1.  แผนฟื้นฟูกิจการ (Business Reorganisation Plan)

  แผนฟื้นฟูกิจการฉบับแก้ไขของบริษัทตามที่ได้รับความเห็นชอบจากศาลล้มละลายกลางเมื่อวันที่ 10
  พฤศจิกายน 2547 มีวัตถุประสงค์หลักคือ การรักษาไว้ซึ่งการปฏิบัติต่อเจ้าหนี้อย่างเท่าเทียมกัน
  และรักษาระดับหนี้ให้อยู่ในระดับที่บริษัทสามารถจ่ายชำระคืนได้

2.2.1 หลักการฟื้นฟูกิจการ

  แผนฟื้นฟูกิจการได้กำหนดแนวในเชิงพาณิชย์
  และกฎหมายในการปรับโครงสร้างหนี้ที่ทีพีไอและบริษัทย่อยอีก 6 แห่ง มีอยู่กับเจ้าหนี้
  โดยมีหลักการใหญ่ๆ โดยสังเขป ดังนี้

-   วิธีปฏิบัติในลักษณะเสมือนเป็นหนึ่งองค์กร

  เนื่องจากการประกอบธุรกิจของกลุ่มบริษัทในเครือทีพีไอจะดำเนินการผ่านบริษัทแม่ซึ่งเป็นบริษัทจดทะเบียน
  คือ ทีพีไอ และบริษัทย่อยที่เป็นบริษัทสำคัญอีกจำนวนหนึ่ง
  ดังนั้นจึงจำเป็นอย่างยิ่งที่บริษัทในกลุ่มทีพีไอแต่ละบริษัทต้องใช้แผนฟื้นฟูกิจการที่เหมือนกันเพื่อให้การดำเนินการฟื้นฟูกิจการตามแผนฉบับนี้เป็นผลสำเร็จ
  บริษัท และบริษัทในเครือที่สำคัญที่อยู่ภายใต้กระบวนการฟื้นฟูกิจการ ประกอบด้วย

1.  บริษัท น้ำมันทีพีไอ จำกัด

2.  บริษัท ไทย เอบีเอส จำกัด

3.  บริษัท ทีพีไอ อะโรเมติกส์ จำกัด (มหาชน)

4.  บริษัท อุตสาหกรรมโพลียูรีเทนไทย จำกัด

5.  บริษัท ทีพีไอ โพลีออล จำกัด

6.  บริษัท ผลิตไฟฟ้าทีพีไอ จำกัด

-   เจ้าหนี้ที่มีสิทธิเรียกร้อง หรือ
    ผลประโยชน์ที่มีสาระสำคัญทำนองเดียวกันจะได้รับการปฏิบัติเท่าเทียมกันโดยในขณะเดียวกันก็คำนึงถึงสิทธิที่มีอยู่ของเจ้าหนี้มีประกันที่มีอยู่ด้วย

-   กำหนดสกุลเงินตามแผนสี่สกุลเงิน คือ บาท เหรียญสหรัฐ เยน และยูโร

-   หนี้ตามแผนปรับโครงสร้างหนี้ทางการเงินเฉพาะส่วนของต้นเงินจะถูกจัดโครงสร้างใหม่
    โดยแบ่งออกเป็น 6 กลุ่ม โดยกำหนดอัตราดอกเบี้ย
    และระยะเวลาการชำระหนี้สำหรับแต่ละกลุ่ม ดังนี้

+----------+----------+------------------------------+---------------+
| กลุ่ม      | จำนวน    | อัตราดอกเบี้ย                   | ร             |
|          |          |                              | ะยะเวลาชำระหนี้ |
|          | (ล้านเห   | (ต่อปี)                        |               |
|          | รียญสหรัฐ) |                              |               |
+==========+==========+==============================+===============+
| A        | 500      | สกุลบาท MLR – 1%              | 5 ปี           |
|          |          |                              |               |
|          |          | สกุลเหรียญสหรัฐและเยน LIBOR +   | เริ่มชำระปีที่ 2   |
|          |          | 1%                           |               |
|          |          |                              | นับแต่วันที่ศาล    |
|          |          | สกุลยูโร EURIBOR + 1%          |               |
|          |          |                              | เห็นชอบด้วยแผน  |
|          |          |                              |               |
|          |          |                              | (10 พ.ย.      |
|          |          |                              | 2547)         |
+----------+----------+------------------------------+---------------+
| B        | 850      | สกุลบาท MLR                   | 10 ปี          |
|          |          |                              |               |
|          |          | สกุลเหรียญสหรัฐและเยน LIBOR +   | เริ่มชำระปีที่ 6   |
|          |          | 2%                           |               |
|          |          |                              | นับแต่วันทีศาล    |
|          |          | สกุลยูโร EURIBOR + 2%          |               |
|          |          |                              | เห็นชอบด้วยแผน  |
|          |          |                              |               |
|          |          |                              | (10 พ.ย.      |
|          |          |                              | 2547)         |
+----------+----------+------------------------------+---------------+
| C        | 150      | ปีที่ 1 1%                      | ชำระครั้งเดียว   |
|          |          |                              |               |
|          |          | ปีที่ 2 2%                      | ทั้งจำนวนในปีที่10 |
|          |          |                              | นับแต่วันที่ศา     |
|          |          | ปีที่ 3 3%                      | ลเห็นชอบด้วยแผน |
|          |          |                              |               |
|          |          | ปีที่ 4 เป็นต้นไป 4%              | (10 พ.ย.      |
|          |          |                              | 2547)         |
|          |          | ทั้งนี้อัตราดอกเบี้ยสำหรับหนี้กลุ่ม C    |               |
|          |          | และ D                        |               |
|          |          | ในแต่ละสกุลเง                  |               |
|          |          | ินจะไม่เกินอัตราดอกเบี้ยสำหรับหนี้กลุ่ม |               |
|          |          | A ที่ใช้กับสกุลเงินตามแผนนั้น        |               |
|          |          | ในกรณีที่อัตราดอกเบี้ยข            |               |
|          |          | ้างต้นเกินกว่าอัตราดอกเบี้ยสำหรับกลุ่ม |               |
|          |          | A ในสกุลเงินตามแผนสกุลใด        |               |
|          |          | ให้บังคับใช้อัตราดอกเบี้ยสำหรับหนี้กลุ่ม |               |
|          |          | A กับกลุ่ม C และ D              |               |
|          |          | ในสกุลเงินตามแผนนั้น             |               |
+----------+----------+------------------------------+---------------+
| D        | 300      |                              | ชำระครั้งเดียว   |
|          |          |                              |               |
|          |          |                              | ทั้งจำนวนในปีที่12 |
|          |          |                              | นับแต่วันที่ศา     |
|          |          |                              | ลเห็นชอบด้วยแผน |
|          |          |                              |               |
|          |          |                              | (10 พ.ย.      |
|          |          |                              | 2547)         |
+----------+----------+------------------------------+---------------+
| หนี้ที่มีว    | 250      | 1%                           | ภาย           |
| ิธีการชำระ |          |                              | ในเวลาไม่ช้ากว่า |
| พิเศษส่วนที่ |          |                              | 8 สัปดาห์       |
| 1        |          |                              | ก่อนวันสิ้นระยะ   |
|          |          |                              | เวลาด         |
|          |          |                              | ำเนินการตามแผน |
+----------+----------+------------------------------+---------------+
| หนี้ที่มีว    | ประมาณ   | ไม่มีดอกเบี้ย                    |               |
| ิธีการชำระ | 650      |                              |               |
| พิเศษส่วนที่ |          |                              |               |
| 2        |          |                              |               |
+----------+----------+------------------------------+---------------+

-   ดอกเบี้ยค้างชำระทั้งหมดจะได้รับการปลดหนี้ (Write Off)
    เมื่อหนี้ที่มีวิธีการชำระพิเศษส่วนที่ 2 ได้มีการชำระ
    และปลดหนี้ด้วยเงินที่ได้รับจากการขายส่วนทุนตามแผน หรือ การแปลงหนี้เป็นทุน

-   จะมีการลดทุนจดทะเบียนของทีพีไอ และเพิ่มทุนจดทะเบียนของทีพีไอ
    เพื่อรองรับการจัดสรรโดยการนำไปขายให้แก่ผู้ร่วมลงทุน หรือ การแปลงหนี้เป็นทุน
    (ภายใต้เงื่อนไขของแผน)
    รวมทั้งเพื่อรองรับการออกหลักทรัพย์ให้แก่พนักงานของกลุ่มบริษัททีพีไอ
    ตามโครงการออกหลักทรัพย์ให้แก่พนักงาน (ESOP)

2.2.2 สรุปแผนฟื้นฟูกิจการ

  แผนฟื้นฟูกิจการ (ฉบับแก้ไข) ของทีพีไอที่ได้รับอนุมัติโดยศาลล้มละลายกลางเมื่อวันที่ 10
  พฤศจิกายน 2547 สามารถสรุปเป็นสาระสำคัญพอสังเขปได้ดังนี้

-   เจ้าหนี้ตามแผนฟื้นฟูกิจการ แบ่งออกเป็นกลุ่มต่างๆ 5 กลุ่มใหญ่ คือ

1.  เจ้าหนี้ตามแผนปรับโครงสร้างทางการเงิน ได้แก่ เจ้าหนี้สถาบันการเงิน
    รวมถึงผู้รับโอนที่ได้รับอนุญาต ผู้รับโอนสิทธิ หรือผู้รับช่วงแทนที่ได้รับอนุญาตในขณะนั้นๆ

2.  เจ้าหนี้ระหว่างบริษัท ได้แก่ บริษัทย่อย 6 บริษัท ซึ่งอยู่ภายใต้แผนฟื้นฟูกิจการเดียวกัน

3.  เจ้าหนี้ที่เป็นบุคคลที่เกี่ยวข้อง

4.  เจ้าหนี้ด้อยสิทธิ

5.  เจ้าหนี้ที่ไม่ได้รับผลกระทบตามแผน ได้แก่ เจ้าหนี้การค้า
    ลูกจ้างและบุคคลอื่นในทำนองเดียวกัน
    ซึ่งหนี้ของบุคคลเหล่านี้ได้รับการชำระคืนเต็มจำนวนภายใน 15 วัน
    นับแต่วันที่ศาลเห็นชอบด้วยแผนครั้งแรก หรือ
    นับแต่วันที่คำพิพากษาของศาลเป็นที่สุดในกรณีมีข้อพิพาททางศาล
    หรือตามกำหนดเวลาตามสัญญาหรือ ข้อตกลงเดิม

-   การจัดสรรหนี้ตามแผนปรับโครงสร้างหนี้

    1.  ในวันที่ศาลเห็นชอบด้วยแผนครั้งใหม่ หนี้ชั้นที่ 1 และหนี้ชั้นที่ 2
        ตามแผนฟื้นฟูกิจการฉบับเดิม จะถูกรวมเข้าเป็นจำนวนเดียวกันทันทีในรูปสกุลเหรียญสหรัฐ
        สำหรับหนี้ที่อยู่ในสกุลเงินอื่นๆ ตามแผน
        จะคำนวณให้อยู่ในจำนวนเทียบเท่าสกุลเหรียญสหรัฐโดยใช้อัตราแลกเปลี่ยนของวันที่ศาลเห็นชอบด้วยแผนครั้งใหม่

    2.  จำนวนเทียบเท่าเป็นเหรียญของหนี้จะถูกจัดสรรลงในกลุ่มต่างๆ ได้แก่ กลุ่ม A, กลุ่ม B,
        กลุ่ม C, กลุ่ม D, หนี้ที่มีวิธีการชำระพิเศษกลุ่มที่1 และหนี้ที่มีวิธีการชำระพิเศษกลุ่มที่ 2

    3.  หนี้กลุ่มต่างๆ ข้างต้น จะได้รับชำระคืน ดังนี้

(1) หนี้กลุ่ม A, B, C, D จะได้รับชำระคืนจากกระแสเงินสดจากการประกอบการ

(2) หนี้ที่มีวิธีการชำระพิเศษกลุ่มที่ 1 และ 2 จะได้รับชำระคืนจากการขายหุ้นทีพีไอโพลีน
    และการขายส่วนทุนตามแผน หรือการแปลงหนี้เป็นทุนในกรณีที่ไม่สามารถขายส่วนทุนตามแผนได้
    ทั้งนี้ เจ้าหนี้จะได้รับการชำระคืนภายในวันที่ 31 ธันวาคม 2548

-   สิทธิของกระทรวงการคลังในการจัดหาผู้ร่วมลงทุน จัดสรรการขายส่วนทุนตามแผน
    และหุ้นทีพีไอโพลีน

  กระทรวงการคลังมีสิทธิโดยเด็ดขาดในการจัดหาผู้ร่วมลงทุน
  และดำเนินการให้มีการทำข้อตกลงในการขายส่วนทุนตามแผนทั้งหมดให้แก่ผู้ร่วมลงทุน
  และมีสิทธิโดยเด็ดขาดในการจัดสรรการขายส่วนทุนตามแผน และหุ้นทีพีไอโพลีน
  เพื่อให้ได้รายรับรวมไม่น้อยกว่าจำนวนหนี้ที่มีวิธีการชำระพิเศษการดำเนินการตามสิทธิข้างต้นนั้น
  จะต้องดำเนินการให้เสร็จสิ้นภายในเวลาไม่ช้ากว่า 8
  สัปดาห์ก่อนวันสิ้นระยะเวลาดำเนินการตามแผน
  โดยไม่ต้องได้รับความเห็นชอบจากคณะกรรมการเจ้าหนี้
  หรือเจ้าหนี้ตามแผนปรับโครงสร้างหนี้ทางการเงิน
  ทั้งนี้ผู้ร่วมลงทุนที่กระทรวงการคลังเป็นผู้จัดหาจะต้องเป็นนิติบุคคลไทยซึ่งเป็นกองทุน หรือ
  นิติบุคคลซึ่งมีความชำนาญในการประกอบธุรกิจปิโตรเคมี หรือปิโตรเลียม หรือกระทรวงการคลัง
  โดยอาจเป็นนิติบุคคลเพียงรายเดียว หรือ เป็นนิติบุคคลหลายราย หรือเป็น Consortium หรือ
  Joint Venture หรือ กลุ่ม Consortium หรือ Joint Venture หลายกลุ่มก็ได้
  แต่จะต้องมีสมาชิกทั้งหมดเป็นนิติบุคคลไทย
  และมีสมาชิกอย่างน้อยหนึ่งรายที่เป็นผู้มีคุณสมบัติดังกล่าวข้างต้น

-   เงินทุนหมุนเวียนใหม่

  ตามแผนฟื้นฟูกิจการเปิดโอกาสให้สามารถหาแหล่งเงินทุนเพิ่มเติมได้
  ทั้งนี้เงินต้นสินเชื่อเงินทุนหมุนเวียนทั้งหมดรวมกันจะต้องไม่เกิน 500 ล้านเหรียญสหรัฐ
  และเจ้าหนี้ที่ให้การสนับสนุนวงเงินใหม่ จะได้รับการจ่ายชำระคืนก่อนเจ้าหนี้อื่น

-   การเปลี่ยนสาระสำคัญในแผน

  หากเมื่อใดที่ผู้บริหารแผนประสงค์จะเสนอให้มีการเปลี่ยนแปลงสาระสำคัญ
  หรือการแก้ไขหรือผ่อนผันในข้อกำหนดที่เป็นสาระสำคัญของแผนปรับโครงสร้างหนี้ทางการเงิน
  ผู้บริหารแผนอาจปรึกษาหารือกับคณะกรรมการเจ้าหนี้
  หากผู้บริหารแผนได้ปรึกษาหารือกับคณะกรรมการเจ้าหนี้
  คณะกรรมการเจ้าหนี้จะต้องปรึกษาหารือกับเจ้าหนี้ตามแผนปรับโครงสร้างหนี้ทางการเงินเกี่ยวกับการแก้ไขเพิ่มเติมที่เสนอนั้น
  ด้วยการขอให้เจ้าหนี้ตามแผนปรับโครงสร้างหนี้ทางการเงินออกเสียงลงคะแนนในการแก้ไขเพิ่มเติมนั้น
  ในกรณีที่ได้รับเสียงเห็นชอบไม่น้อยกว่าร้อยละ 66 2/3
  ของจำนวนหนี้ตามแผนปรับโครงสร้างหนี้ทางการเงินของเจ้าหนี้ตามแผนปรับโครงสร้างหนี้ที่เข้าร่วมประชุม
  ผู้บริหารแผนจะต้องร้องขอให้มีการเรียกประชุมเจ้าหนี้ทั้งหมดของลูกหนี้แต่ละรายที่เกี่ยวข้องเพื่อพิจารณาและลงคะแนนเสียงเกี่ยวกับการแก้ไขเพิ่มเติมนั้น

2.2.3 ความคืบหน้าของการดำเนินการตามแผนฟื้นฟูกิจการฉบับแก้ไข

  ภายหลังจากศาลมีคำสั่งเห็นชอบด้วยแผนฟื้นฟูกิจการฉบับแก้ไข เมื่อวันที่ 10 พฤศจิกายน 2547
  ผู้บริหารแผนได้ดำเนินการตามข้อกำหนดต่างๆ ในแผน เพื่อให้การฟื้นฟูกิจการเป็นผลสำเร็จ
  สรุปได้ ดังนี้

(1) การชำระดอกเบี้ย และหนี้เงินต้นตามแผน

  การชำระดอกเบี้ย

  ตามแผนฟื้นฟูกิจการฉบับแก้ไข กำหนดให้บริษัทชำระดอกเบี้ยเป็นรายไตรมาส
  โดยได้เริ่มชำระงวดแรกเมื่อวันที่ 29 ธ.ค. 2547 จนถึง ณ สิ้นปี 2548
  บริษัทชำระดอกเบี้ยแล้วทั้งสิ้นจำนวน 5 งวด

การชำระหนี้เงินต้น

  3 พ.ย. 2548 บริษัทได้ดำเนินการขายหุ้นทีพีไอโพลีนให้แก่เจ้าหนี้
  เพื่อชำระหนี้เงินต้นกลุ่มที่มีวิธีการชำระพิเศษส่วนที่ 1 (SPSD 1) จำนวนรวมประมาณ 250
  ล้านเหรียญสหรัฐ

  29 ธ.ค. 2548 บริษัทนำเงินที่ได้รับจากการขายส่วนทุนตามแผนประมาณ 57,000
  ล้านบาทมาชำระหนี้เงินต้น Tranche D, C และ B บางส่วน
  และใช้เงินสดจากการดำเนินงานชำระหนี้เงินต้น Tranche A งวดแรกตามข้อกำหนดของแผน

(2) การดำเนินการเกี่ยวกับส่วนทุนตามแผน

  คณะผู้บริหารแผนได้ดำเนินการยื่นคำร้องต่อศาลล้มละลายกลางเมื่อวันที่ 27 ธันวาคม 2547
  ขอลดทุน และเพิ่มทุนจดทะเบียนตามขั้นตอนซึ่งระบุในแผนฟื้นฟูกิจการฉบับแก้ไข
  และศาลได้มีคำสั่งอนุญาตให้ดำเนินการได้ เมื่อวันที 28 ธันวาคม 2547 โดยบริษัทได้ดำเนินการ
  ดังนี้

  31 มี.ค. 2548 จดทะเบียนลดทุนของบริษัทฯ จากเดิม 81,000,000,000 บาท เป็น
  78,489,112,110 บาท แบ่งออกเป็น 7,848,911,211 หุ้น มูลค่าหุ้นละ 10 บาท
  โดยการตัดหุ้นในส่วนที่ยังมิได้จำหน่ายออกทั้งหมด

  1 เม.ย. 2548 จดทะเบียนลดมูลค่าหุ้นจากเดิมหุ้นละ 10 บาท เป็น 1 บาท
  เป็นผลให้ทุนชำระแล้วคงเหลือเป็นจำนวนทั้งสิ้น 7,848,911,211 บาท

  4 เม.ย. 2548 จดทะเบียนเพิ่มทุนเป็น 19,500,000,000 บาท แบ่งออกเป็น
  19,500,000,000 หุ้น มูลค่าหุ้นละ 1 บาท

  7 ก.ค. 2548 จดทะเบียนเพิ่มทุนเพื่อรองรับโครงการออกหลักทรัพย์ให้แก่พนักงาน (ESOP)
  จากเดิม 19,500,000,000 บาท เป็น 20,475,000,000 บาท แบ่งออกเป็นหุ้นสามัญจำนวน
  20,475,000,000 หุ้น มูลค่าหุ้นละ 1 บาท

  (3) การดำเนินการจัดหาผู้ร่วมทุน

  กระทรวงการคลังได้ดำเนินการจัดหาผู้ร่วมทุน เพื่อนำรายรับที่ได้จากการขายส่วนทุน
  มาชำระคืนหนี้ที่มีวิธีการชำระพิเศษส่วนที่ 2 โดยที่ผ่านมาได้ดำเนินการ ดังนี้

  17 ม.ค. 2548 ลงนามในบันทึกความเข้าใจกับผู้ร่วมทุน ได้แก่ บริษัท ปตท. จำกัด (มหาชน)
  กองทุนบำเหน็จบำนาญข้าราชการ (กบข.) ธนาคารออมสิน

  1 มิ.ย.2548 บริษัท และผู้ร่วมทุนลงนามในสัญญาซื้อขายหุ้น

  13 ธ.ค. 2548 ผู้ร่วมทุนชำระเงินค่าหุ้นที่ราคา 3.30 บาทต่อหุ้น รวมเป็นเงินทั้งสิ้น
  57,909.90 ล้านบาท

(4) การดำเนินโครงการออกหลักทรัพย์ให้แก่พนักงาน (ESOP)

  26 ธ.ค. 2548
  บริษัทดำเนินการยื่นขออนุญาตเสนอขายหลักทรัพย์ให้แก่พนักงานต่อสำนักงานคณะกรรมการกำกับหลักทรัพย์
  และตลาดหลักทรัพย์ (“กลต.”)

  25 ม.ค. 2549
  กลต.ได้มีหนังสือแจ้งไม่อนุญาตการเสนอขายหลักทรัพย์ให้แก่พนักงานเนื่องจากผู้บริหารลูกหนี้
  (คุณประชัย เลี่ยวไพรัตน์) อยู่ระหว่างถูก กลต. กล่าวโทษ
  ทำให้บริษัทมีลักษณะไม่เป็นไปตามหลักเกณฑ์ กลต.
  และขณะนี้บริษัทอยู่ระหว่างการดำเนินการอุทธรณ์

  2.3 ภาพรวมการประกอบธุรกิจ

บริษัท อุตสาหกรรมปิโตรเคมีกัลไทย จำกัด (มหาชน)
และบริษัทในเครือทีพีไอประกอบธุรกิจอุตสาหกรรมปิโตรเคมีครบวงจร
ผลิตภัณฑ์เพื่อจำหน่ายของบริษัท และบริษัทย่อย แบ่งเป็น 2 กลุ่มใหญ่ คือ

1.  ผลิตภัณฑ์ปิโตรเคมี ได้แก่ โอเลฟินส์ อะโรเมติกส์
    ซึ่งเป็นวัตถุดิบในการผลิตเม็ดพลาสติกชนิดต่างๆ ได้แก่ เม็ดพลาสติกชนิด HDPE, PP, ABS,
    SAN, EPS, PS
    เพื่อจำหน่ายให้ผู้ประกอบการในอุตสาหกรรมพลาสติกขั้นต่อเนื่องนำไปเป็นวัตถุดิบเพื่อผลิตเป็นผลิตภัณฑ์พลาสติกสำเร็จรูปชนิดต่างๆ

2.  ผลิตภัณฑ์น้ำมัน ได้แก่ น้ำมันเชื้อเพลิงชนิดต่างๆ น้ำมันหล่อลื่น ยางมะตอย
    โดยจำหน่ายทั้งขายส่งและขายปลีกผ่านสถานีบริการทั้งที่เป็นของทีพีไอและของลูกค้า
    ภายใต้เครื่องหมายการค้าทีพีไอ

  บริษัทย่อยในเครือทีพีไอที่สำคัญ มีดังนี้

  - บริษัท ไทย เอบีเอส จำกัด ถือหุ้นโดยทีพีไอ ร้อยละ 99.99
  มีทุนจดทะเบียนและเรียกชำระแล้ว 2,500 ล้านบาท
  เป็นผู้ดำเนินการผลิตและจำหน่ายผลิตภัณฑ์ปิโตรเคมีกลุ่มสไตรีน ได้แก่ เม็ดพลาสติกชนิด
  ABS/SAN PS และ EPS ผลิตภัณฑ์ส่วนใหญ่จำหน่ายให้ทีพีไอ

  - บริษัท น้ำมัน ทีพีไอ จำกัด ถือหุ้นโดยทีพีไอ ร้อยละ 99.99
  มีทุนจดทะเบียนและเรียกชำระแล้ว 2,000 ล้านบาท
  เป็นผู้จำหน่ายผลิตภัณฑ์น้ำมันสำเร็จรูปจากโรงกลั่นของทีพีไอ
  โดยมีช่องทางการจำน่ายทั้งขายส่งและขายปลีกผ่านสถานีบริการทั้งที่เป็นของทีพีไอและของลูกค้า
  ภายใต้เครื่องหมายการค้าทีพีไอ

  - บริษัท ทีพีไอ โพลีออล จำกัด ถือหุ้นโดยทีพีไอ ร้อยละ 99.99
  มีทุนจดทะเบียนและเรียกชำระแล้ว 300 ล้านบาท เป็นผู้ผลิตและจำหน่ายโพลีออล ได้แก่
  โพลีอีเทอร์โพลีออล โพลีเอสเทอร์โพลีออล
  พรีโพลีเมอร์ซึ่งเป็นวัตถุดิบสำหรับใช้ในการผลิตผลิตภัณฑ์โพลียูรีเทน เช่น
  โฟมที่ใช้ในการทำเฟอร์นิเจอร์และฟูกโฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคารและอุปกรณ์ทำความเย็นต่างๆ
  และโฟมยางสังเคราะห์ ซึ่งใช้ทำพื้นรองเท้า เป็นต้น

โครงสร้างรายได้

โครงสร้างรายได้ของบริษัทฯ และบริษัทย่อยสำหรับปี 2546 - 2548 แบ่งตามประเภทของผลิตภัณฑ์
และสัดส่วนรายได้แยกตามแหล่งที่มาของรายได้ มีรายละเอียดดังนี้

  --------------------- ----------------------------------------------- ----------------- ------- ---------- ------ ------- --------- ---------- ------- ---------- -------
  รายการ                                                                ดำเนินการโดยบริษัท   % การ   2546                                2547               2548       
                                                                                          ถือหุ้น                                                                      

                                                                                                  (ล้านบาท)          สัดส่วน             (ล้านบาท)   สัดส่วน   (ล้านบาท)   สัดส่วน

  1.                    ผลิตภัณฑ์ปิโตรเคมี                                                                                                                               

                        - เม็ดพลาสติก                                     ทีพีไอ, ไทยเอบีเอส   - ,     25,836            27%               33,766     22%     38,355     19%
                                                                                          99.99                                                                     

                        - โอเลฟินส์                                       ทีพีไอ              -       4,665             5%                7,976      5%      8,418      4%

                        - อะโรเมติกส์                                     ทีพีไอ              -       3,880             4%                7,870      5%      7,902      4%

                        - โพลีออล                                        ทีพีไอโพลีออล        99.99   699               1%                1,112      1%      1,191      1%

                        รวม                                                                       35,080            36%               50,725     32%     55,866     27%

  2.                    ผลิตภัณฑ์น้ำมัน                                                                                                                                  

                        - น้ำมันเชื้อเพลิง                                   ทีพีไอ, น้ำมันทีพีไอ    - ,     42,088            44%               73,546     47%     93,045     45%
                                                                                          99.99                                                                     

                        - ลองเลสซิดิว                                     ทีพีไอ              99.99   2,026             2%                9,280      6%      11,718     6%

                        - แนฟทา                                         ทีพีไอ              99.99   1,162             1%                8,117      5%      9,714      5%

                        - น้ำมันหล่อลื่น                                     ทีพีไอ, น้ำมันทีพีไอ    - ,     4,456             5%                7,052      5%      9,074      4%
                                                                                          99.99                                                                     

                        - ยางมะตอยและผลพลอยได้                           ทีพีไอ              99.99   3,952             4%                3,184      2%      4,796      2%

                        รวม                                                                       53,684            56%               101,179    65%     128,346    62%

  3.                    ผลิตภัณฑ์อื่นๆ                                                                 1,532             2%                2,643      2%      2,920      1%

  รวมรายได้จากการขาย                                                                               90,296            94%               154,546    99%     187,132    91%

  4                     ดอกเบี้ยรับ                                                                  -                 -                 -          -       341        0%

  5.                    กำไรจากการขายโอนเงินลงทุนระยะยาวกิจการที่เกี่ยวข้องกัน                             -                 -                 -          -       18,206     9%

  6.                    กำไรจากอัตราแลกเปลี่ยน                                                       5,248             5%                1,048      1%      -          -

  7.                    ส่วนแบ่งกำไรจากเงินลงทุนในบริษัทร่วมตามวิธีส่วนได้เสีย                                6                 0%                4          0%      18         0%

  8.                    อื่นๆ                                                                       585               1%                548        0%      594        0%

  รวมรายได้                                                                                        96,135            100%              156,147    100%    206,292    100%

  สัดส่วนรายได้จากการขาย                                                                                                                                               
  (แยกตามแหล่งที่มา)                                                                                                                                                   

  - ในประเทศ                                                                                      59,001     65%            97,263               63%     119,343    64%

  - ต่างประเทศ                                                                                     31,295     35%            57,284               37%     67,789     36%

  รวม                                                                                             90,296     100%           154,546              100%    187,132    100%
  --------------------- ----------------------------------------------- ----------------- ------- ---------- ------ ------- --------- ---------- ------- ---------- -------

[]

[]

[]

2.4 เป้าหมายการดำเนินธุรกิจ

  ปัจจุบันบริษัทอยู่ภายใต้การฟื้นฟูกิจการ และมีวงเงินสินเชื่อทุนหมุนเวียนประมาณ 500
  ล้านเหรียญสหรัฐ
  ซึ่งเป็นไปตามข้อกำหนดของแผนฯที่อนุญาตให้บริษัทมีวงเงินสินเชื่อทุนหมุนเวียนได้ไม่เกิน 500
  ล้านเหรียญสหรัฐ แต่เนื่องจากราคาน้ำมันดิบในตลาดโลกช่วง 1-2 ปี ที่ผ่านมา
  ปรับตัวสูงขึ้นอย่างมาก และมีแนวโน้มปรับตัวสูงขึ้นอย่างต่อเนื่อง
  เป็นผลให้บริษัทมีความจำเป็นต้องใช้เงินทุนหมุนเวียนสำหรับการดำเนินงานเพิ่มขึ้น
  โดยขณะนี้บริษัทอยู่ระหว่างการขออนุมัติเพิ่มวงเงินสินเชื่อทุนหมุนเวียนจากคณะกรรมการเจ้าหนี้
  ซึ่งหากบริษัทสามารถมีวงเงินสินเชื่อทุนหมุนเวียนเพิ่มขึ้นได้
  จะทำให้การจัดการซื้อวัตถุดิบของบริษัทมีประสิทธิภาพสูงขึ้น
  และจะส่งผลให้ผลกำไรของบริษัทฟื้นตัวขึ้นอย่างต่อเนื่อง

  ทั้งนี้ตามประมาณการของบริษัทสำหรับปี 2549 บริษัทฯ ประมาณกำลังการผลิตโดยเฉลี่ยไว้ที่
  175,000 บาร์เรลต่อวัน ประมาณการรายได้จากการขายจำนวน 189,454
  ล้านบาทและมีประมาณการกำไรก่อนหักดอกเบี้ย ภาษีเงินได้ ค่าเสื่อมราคา และค่าใช้จ่ายตัดจ่าย
  (EBITDA) เป็นจำนวนประมาณ 15,685 ล้านบาท (373.5 ล้านเหรียญสหรัฐ)